作者:姚勉
標題:沁園春
內容:湖海元龍，逸氣飄然，可百尺樓。愛文光萬丈，星辰絢彩，爽襟一掬，風露澄秋。銜字冰清，班心玉立，海內而今第一流。繙書子，紫薇花浸月，夜攬詞頭。著身已是瀛洲。問更有長生別藥不。是生來已帶，神仙道骨，毫端自有，富貴封侯。拜賜黃封，承恩青瑣，見說香名又覆甌。從今去，了福公事業，從赤松遊。